Jurassic Park zo ur film skiant-faltazi sevenet e 1993 gant Steven Spielberg, diwar ar Romant Jurassic park savet gant Michael Crichton e 1990 hag a reas berzh. Choarvez a ra an darvoudoù war un enezenn faltaziek e-maez Costa Rica, Isla Nublar, ma sav skiantourien un dachenn choarioù gant dinosaored gwirion klonet diwar TDN. John Hammond (Richard Attenborough), PDG hag ijiner an dachenn, a bed ur strollad skiantourien, choariet gant Sam Neill, Jeff Goldblum, ha Laura Dern hag un avokad (choariet gant Martin Ferrero), da weladenniñ an dachenn evit kaout an aotre da zigeriñ anezhañ dan holl a-benn lakaat touristed da zont buan. Koulskoude un esae laeroñsi gant ijinour urzhiataerezh an dachenn, en deus laeret kellidoù dinosaored evit o gwerzhañ, a ro an tu dan dinosaored da dechet diouzh o chlozioù tredanaet. Ret eo dan avokad, dan tri skiantour ha dun nebeud teknikourien klask chom bev. An avantur zo lakaet da vezañ dramatekoch choazh gant bezañs daou vugel yaouank tener, bugale vihan ar PDG en deus bet choant do lakaat da zont da welet e oberenn daoust ma ne oa ket bet prouet choazh e oa asur surentez an dachenn.